Izziņa par atzinumos sniegtajiem iebildumiem

|  |
| --- |
| Par Ministru kabineta rīkojuma projektu **“Par Jaunjelgavas novada pašvaldības nekustamā īpašuma "Nomales" pārņemšanu valsts īpašumā” pārņemšanu valsts īpašumā”** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums |  |
|  | Finanšu ministrija, Tieslietu ministrija, Vides aizsardzības un reģionālās attīstības ministrija |
| Saskaņošanas dalībnieki |  |
|    |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  |  |
|    | Finanšu ministrijas (15.07.2020. vēstulē Nr. 12/A-7/3873) |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  nav |
|    |  |
|    |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. |  | **Finanšu ministrijas (**15.07.2020. vēstulē Nr. 12/A-7/3/873**) iebildumus:**“1. Zemkopības ministrijas valdījumā Jaunjelgavas novada domes īpašumā esošo nekustamo īpašumu “Nomales” (nekustamā īpašuma kadastra Nr.3286 004 0131) – zemes vienību (zemes vienības kadastra apzīmējums 3286 004 0131) 0,28 ha platībā – Sunākstes pagastā, Jaunjelgavas novadā (turpmāk – nekustamais īpašums). Anotācijas I sadaļas 2.punktā norādīts, ka ar rīkojuma projektu paredzēts pārņemt bez atlīdzības valsts īpašumā un Zemkopības ministrijas valdījumā Jaunjelgavas novada pašvaldības nekustamo īpašumu, tā sastāvā esošo zemes vienību, ierakstīt to zemesgrāmatā uz valsts vārda Zemkopības ministrijas personā un nodot to valsts akciju sabiedrībai “Latvijas valsts meži” (turpmāk – Sabiedrība) pārvaldīšanā, lai Sabiedrība par saviem līdzekļiem uz tās izbūvētu inženierbūvi. Valsts zemes dienesta Kadastra informācijas sistēmā Sabiedrība tiks reģistrēta kā izbūvētās inženierbūves tiesiskā valdītāja.Atbilstoši likuma “Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību” 14.panta ceturtajai daļai ēkas (būves), kuras Zemesgrāmatu nodaļā, Valsts zemes dienestā vai pašvaldībā nav reģistrētas kā patstāvīgi īpašuma objekti, uzskatāmas par zemes īpašnieka īpašumu atbilstoši Civillikuma 968.pantam. Citas personas īpašuma tiesības uz šādām ēkām (būvēm) var iegūt, ja tiesa apmierinājusi šo personu prasību atzīt īpašuma tiesības uz attiecīgajiem objektiem.Saskaņā ar Civillikuma 968.pantu uz zemes uzcelta un cieši ar to savienota ēka atzīstama par tās daļu.Nekustamā īpašuma valsts kadastra likuma 7.panta trešās daļas 1.punkts noteic, ka šā likuma izpratnē par lietotāju atzīstama persona, kurai īpašnieks, tiesiskais valdītājs vai normatīvajos aktos noteiktajos gadījumos vietējā pašvaldība vai valsts institūcija nodevusi lietojumā nekustamo īpašumu, nekustamā īpašuma objektu vai zemes vienības daļu, izņemot gadījumu, kad tas izdarīts uz nomas līguma pamata. Atbilstoši rīkojuma projektam pievienotā starp Zemkopības ministriju un Sabiedrību 2017.gada 13.novembrī noslēgtā Valsts nekustamā īpašuma pārvaldīšanas līguma Nr.2017/104 1.1.2.punktam Sabiedrība pārvalda meža zemes, kuras saskaņā ar tiesību aktiem ierakstāmas zemesgrāmatā uz valsts vārda Zemkopības ministrijas personā.Ņemot vērā minēto, lūdzam izvērtēt iespēju Valsts zemes dienesta Kadastra informācijas sistēmā Sabiedrību reģistrēt kā izbūvētās inženierbūves pārvaldītāju vai lietotāju, nevis tiesisko valdītāju.”   | **Ņemts vērā.**Zemkopības ministrija atkārtoti izvērtēja Finanšu ministrijas priekšlikumu – iespēju Valsts zemes dienesta Kadastra informācijas sistēmā (turpmāk – KIS) Sabiedrību reģistrēt kā izbūvētās inženierbūves pārvaldītāju vai lietotāju, nevis tiesisko valdītāju.  Atkārtoti paskaidrojam, ka, lai nodrošinātu valsts mežu pārvaldīšanu, apsaimniekošanu un aizsardzību atbilstoši Meža likuma 4.panta otrajai daļai, lēmumu par meža autoceļu būvniecības nepieciešamību pieņem Sabiedrība un būvē šos autoceļus (inženierbūves) par Sabiedrības līdzekļiem, nevis valsts budžeta līdzekļiem, inženierbūve KIS tiek reģistrēta kā patstāvīgs īpašuma objekts, un Valsts zemes dienests Sabiedrību reģistrē KIS kā inženierbūvju tiesisko valdītāju, jo:1) izpildot Nekustamā īpašuma valsts kadastra likuma 13.panta pirmās daļas noteikumus: “Nekustamā īpašuma īpašniekam vai, ja tāda nav, – tiesiskajam valdītājam vai kadastra subjektam ir pienākums ierosināt būves noteikšanu, ja nekustamajā īpašumā ir Kadastra informācijas sistēmā nereģistrēta būve vai Kadastra informācijas sistēmā reģistrēta apvidū neesoša būve.” 2) atbilstoši MK 10.04.2012. noteikumu Nr.263 “Kadastra objekta reģistrācijas un kadastra datu aktualizācijas noteikumi” 29.1.1. apakšpunktam, lai Kadastra informācijas sistēmā reģistrētu būvi (jaunbūvi) vai telpu grupu, jāiesniedz iesniegums, kuram pievieno vienu no likumā “Par nekustamā īpašuma ierakstīšanu zemesgrāmatās” noteiktajiem dokumentiem, kas apliecina būves vai telpu grupas tiesisku iegūšanu. Likuma “Par nekustamā īpašuma ierakstīšanu zemesgrāmatās” 17.panta 3.punktam noteiktā kārtībā apstiprināts akts par ēkas (būves) pieņemšanu ekspluatācijā ir viens no pamatojošiem dokumentiem, lai Sabiedrība kā kadastra subjekts ierosinātu Kadastra informācijas sistēmā reģistrēt būvi. 3) par nekustamā īpašuma tiesisko valdītāju atbilstoši Nekustamā īpašuma valsts kadastra likuma 7.panta otrās daļas 3.punktam atzīstama: “attiecībā uz būvi — persona, kurai ar līgumu, izņemot līgumu par apbūves tiesības piešķiršanu, noteiktas tiesības būvēt.” Starp Zemkopības ministriju un Sabiedrību 13.11.2017. ir noslēgts Valsts nekustamā īpašuma pārvaldīšanas līgums (turpmāk- Pārvaldīšanas līgums), un saskaņā ar šī līguma 2.2.5.apakšpunktu Sabiedrībai ir tiesības savas darbības nodrošināšanai nojaukt, pārbūvēt un (vai) atjaunot būves, kā arī uz apbūves tiesības pamata vai uz cita normatīvajos aktos noteiktā pamata bez atlīdzības uz pārvaldīšanā esošās zemes būvēt jaunas Sabiedrības būves uz laiku, kas nav ilgāks par 30 gadiem. Zemkopības ministrija Sabiedrības izbūvētās inženierbūves tiesiskajā valdījumā iegūs saskaņā ar minētā līguma noteikumiem, jo ievērojot Civillikuma normas zemes gabala īpašnieks apbūves tiesīgā uzcelto nedzīvojamo ēku (inženierbūvi) iegūst īpašumā bez atlīdzības, jo tā kļūst par zemes gabala būtisku daļu. Lai Sabiedrību reģistrētu kā izbūvētās inženierbūves pārvaldītāju vai lietotāju Zemkopības ministriju KIS jāreģistrē kā inženierbūves tiesisko valdītāju. Zemkopības ministrija Nekustamā īpašuma valsts kadastra likuma 7.panta trešās daļas 1.punkta izpratnē nevarēs nodod Sabiedrībai objektu, jo ministrijas rīcībā nebūs normatīvajos aktos iepriekš minētā būves tiesiskas iegūšanas dokumenta, lai ministriju reģistrētu kā inženierbūves tiesisko valdītāju. Papildus norādām, ka Finanšu ministrija ir saskaņojusi šo pašu iebildumu par Ministru kabineta rīkojumiem (publicēti Ministru kabineta mājas lapas vietnē: http://tap.mk.gov.lv/mk/tap/?pid=40485110 un http://tap.mk.gov.lv/mk/tap/?pid=40485111) par kuriem Ministru kabinets 30.06.2020. ir pieņēmis lēmumus (protokols Nr.42): Ministru kabineta rīkojums "Par Rūjienas novada pašvaldības nekustamā īpašuma "Rūjas purva trase" pārņemšanu valsts īpašumā" (39.§) un Ministru kabineta rīkojums "Par Brocēnu novada pašvaldības nekustamā īpašuma "Rūtu ganību gatve" pārņemšanu valsts īpašumā" (40.§), un tie ir publicēti “Latvijas vēstnesī”, tādējādi aicinām Finanšu ministriju 15.07.2020. atzinumā Nr. 12/A-7/3/873 attiecībā uz iebildumu, ievērot konsekvenci, jo Ministru kabineta rīkojuma projekta anotācijā paskaidrots un sniegts tiesiskais pamatojums tam, kamdēļ Valsts zemes dienests Sabiedrību reģistrēs KIS kā inženierbūves tiesisko valdītāju.

|  |
| --- |
|   |

 | Lūdzu skatīt anotāciju.Anotācija papildināta. |
|  |  | 2. Rīkojuma projekta 1.punkts paredz pārņemt bez atlīdzības valsts īpašumā un nodot Zemkopības ministrijas valdījumā Jaunjelgavas novada domes īpašumā esošo nekustamo īpašumu “Nomales” (nekustamā īpašuma kadastra Nr.3286 004 0131) – zemes vienību (zemes vienības kadastra apzīmējums 3286 004 0131) 0,28 ha platībā – Sunākstes pagastā, Jaunjelgavas novadā (turpmāk – nekustamais īpašums). Saskaņā ar Publiskas personas mantas atsavināšanas likuma 42.panta otro daļu atvasinātas publiskas personas nekustamo īpašumu var nodot bez atlīdzības citas atvasinātas publiskas personas vai valsts īpašumā.Atbilstoši Valsts pārvaldes iekārtas likuma 1.panta 2.punktam atvasināta publiska persona ir pašvaldība vai cita ar likumu vai uz likuma pamata izveidota publiska persona.Ievērojot minēto un atbilstoši nodibinātai analoģisku Ministru kabineta rīkojuma projektu izstrādes praksei lūdzam attiecīgi precizēt rīkojuma projekta 1.punktu un vārdus “Jaunjelgavas novada domes” aizstāt ar vārdiem “Jaunjelgavas novada pašvaldības”.  | **Ņemts vērā.** | Lūdzu skatīt rīkojuma projektu. Rīkojuma projekts precizēts. |
| Atbildīgā amatpersona |    |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Rita Punka

|  |
| --- |
| (par projektu atbildīgās amatpersonas vārds un uzvārds) |
| Zemkopības ministrijas Budžeta un finanšu departamenta Valsts īpašuma nodaļas vecākā referente |
| (amats) |
| 67027377 |
| (tālruņa un faksa numurs) |
| Rita.Punka@zm.gov.lv |
| (e-pasta adrese) |